કાઠમંડુ: વડાપ્રધાન નરેન્દ્ર મોદી આજથી બે દિવસના નેપાળ પ્રવાસે છે. આજે સવારે તેઓ કાઠમંડુ પહોંચી ગયા છે. અહીં તેઓ બે ઓફ બંગાલ ફોર મલ્ટીસેક્ટોરલ ટેક્નીકલ એન્ડ ઈકોનોમીક કો-ઓપરેશન (બિમ્સટેક) બેઠકમાં ભાગ લેશે. બિમ્સટેકની આ ચોથી બેઠકમાં વાતચીતનો એજન્ડા સુરક્ષા અને આતંકવાદ હોવાની શક્યતા છે. આંતરિક સંપર્ક અને આર્થિક સહયોગ વધારવા વિશે પણ ચર્ચા થવાની શક્યતા. આ બેઠક ઉપરાંત મોદી બિમ્સટેક નેતાઓ સાથે પણ ચર્ચા કરશે. વડાપ્રધાન બન્યા પછી મોદીનો આ ચોથી વખત નેપાળ પ્રવાસ છે.